 Z A P I S N I K

od 21. ožujka 2023.
sa 16. sjednice Općinskog vijeća Općine Koprivnički Bregi, održane u dvorani za sastanke Općine Koprivnički Bregi, Kralja Tomislava 2, s početkom u 19,00 sati.

Sjednica je sazvana sazivom KLASA: 024-02/23-01/01, URBROJ: 2137-8-23-1, od 17. ožujka 2023. godine.

PRISUTNI:

a) članovi Općinskog vijeća:
1.Stjepan Sršek
2.Đurđica Mustaf

     3.Mario Delimar
4.Denis Zagrajski
5.Krunoslav Krapinec
     6.Siniša Maroševac
     7.Krešimir Rajtarić
     8.Miroslav Sarić
     9.Tomislav Tomiek 

ODSUTNI: 
      b) ostali prisutni:
1.Mato Kuzminski, općinski načelnik
2.Jasna Klasan, pročelnik Jedinstvenog upravnog odjela
3.Sonja Terzić, viši referent za upravne poslove, zapisničar

4.Ljubica Godek, referent za računovodstvene poslove

5.Monika Varga, viši referent za računovodstvene poslove

ODSUTNI: Filip Galinec, predsjednik Savjeta mladih Općine Koprivnički Bregi
Sjednicu Općinskog vijeća Općine Koprivnički Bregi otvara predsjednik Općinskog vijeća Siniša Maroševac i pozdravlja sve prisutne. Također, pozdravlja ravnateljicu Dječjeg vrtića „Vrapčić“ Đelekovec Sanelu Brgles te računovođu u vrtiću Marinu Bači. Napominje da se sjednica vijeća snima. 
PREDSJEDNIK: Utvrđujem da je sjednici prisutno 8 članova te da Općinsko vijeće može donositi pravovaljane odluke. 
PREDSJEDNIK: Predlažem sljedeći:
D N E V N I   R E D
· Utvrđivanje kvoruma
1. Usvajanje zapisnika sa 15. sjednice Općinskog vijeća,
2. Donošenje Odluke o davanju suglasnosti na Godišnji izvještaj o izvršenju Financijskog plana Dječjeg vrtića Vrapčić za razdoblje od 1. siječnja do 31. prosinca 2022. godine,

3. Donošenje Odluke na Pravilnik o unutarnjem ustrojstvu i načinu rada DV „Vrapčić“ Đelekovec,
4. Rasprava i donošenje izmjena i dopuna Proračuna Općine Koprivnički Bregi za 2023. godinu projekcija za 2024. i 2025. godinu;
5. Rasprava i donošenje:

- Program o izmjenama i dopunama Programa građenja komunalne infrastrukture na 
području Općine Koprivnički Bregi za 2023. godinu;

- Program o izmjenama i dopunama Programa održavanja komunalne infrastrukture  
na području Općine Koprivnički Bregi u 2023. godini;

- Program o izmjeni Programa utroška šumskog doprinosa na području Općine 
Koprivnički Bregi u 2023. godini;

- Program o izmjenama i dopunama Programa javnih potreba u protupožarnoj i civilnoj zaštiti na području Općine Koprivnički Bregi u 2023. godini;

- Plan o izmjeni Plana javnih potreba u socijalnoj skrbi na području Općine Koprivnički Bregi u 2023. godini.
6. Donošenje Zaključka o usvajanju Izvješća o radu općinskog načelnika Općine Koprivnički Bregi za razdoblje od 1. srpnja do 31. prosinca 2022. godine,
7. Donošenje Zaključka o provedi izobrazno-informativnih aktivnosti u svezi gospodarenja otpadom na području Općine Koprivnički Bregi u 2022. godini, 

8. Donošenje Zaključka o usvajanju Izvješća o provedbi Plana gospodarenja otpadom Općine Koprivnički Bregi za 2022. godinu,
9. Donošenje Odluke o sprečavanju odbacivanja otpada na području Općine Koprivnički Bregi,
10. Donošenje Zaključka o usvajanju Izvješća o izvršenju Programa utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu RH na području Općine Koprivnički Bregi u 2022. godini,
11. Donošenje Odluke o raspoređivanju sredstava za redovito godišnje financiranje političkih stranaka i članova Općinskog vijeća Općine Koprivnički Bregi izabranih s liste grupe birača zastupljenih u Općinskom vijeću Koprivnički Bregi u 2023. godini,

12. Donošenje Analize stanja sustava civilne zaštite na području Općine Koprivnički Bregi za 2022. godinu,

13. Donošenje Plana razvoja sustava civilne zaštite na području Općine Koprivnički Bregi za 2023. godinu,

14. Donošenje Zaključka o donošenju Programa mjera za poticanje rješavanja stambenog pitanja mladih obitelji na području Općine Koprivnički Bregi u 2023. godini
15. Razno.
PREDSJEDNIK: Tko je za predloženi dnevni red? Konstatiram da je dnevni red jednoglasno prihvaćen (8 glasova „za“) te možemo preći na 1. točku dnevnog reda.
Točka 1.
PREDSJEDNIK: Dobili ste zapisnik sa prethodne 15. sjednice. Da li ima primjedbi na zapisnik? Tko je „za“? Konstatiram da je zapisnik sa 15. sjednice prihvaćen jednoglasno.

Točka 2.


PREDSJEDNIK: Dajem riječ Marini Bači koja obavlja poslove računovođe u vrtiću da obrazloži Godišnji izvještaj o izvršenju Financijskog plana Dječjeg vrtića „Vrapčić“ za 2022. godinu.
U 19,04 sati je na sjednicu došao Krešimir Rajtarić, tako da su sada prisutni svi članovi Općinskog vijeća.


MARINA BAČI je pozdravila sve prisutne na sjednici i zahvalila se na pozivu. Istaknula je da je Godišnji izvještaj napravljen po Podružnicama vrtića. Nakon toga je detaljno obrazložila za Podružnicu „Potočić“ Koprivnički Bregi prihodovnu i rashodovnu stranu po izvorima. 

PREDSJEDNIK: Dajem ovaj Godišnji izvještaj na usvajanje. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se jednoglasno donosi
ODLUKA
o davanju suglasnosti na Godišnji izvještaj o izvršenju

Financijskog plana Dječjeg vrtića Vrapčić za razdoblje

od 1. siječnja do 31. prosinca 2022. godine 
Odluka se prilaže ovom zapisniku i čini njegov sastavni dio.

Točka 3.

PREDSJEDNIK: Dajem riječ ravnateljici vrtića Saneli Brgles.
SANELA BRGLES: S obzirom na novi Zakon o predškolskom odgoju i obrazovanju napravljen je prijedlog novog Pravilnika o unutarnjem ustrojstvu i načinu rada Dječjeg vrtića Vrapčić. Najbitnija promjena je ta da se sada mogu i učitelji zapošljavati u vrtiću, a ako nema dovoljno stručnog kadra mogu se zapošljavati i dadilje u vrtiću.
PREDSJEDNIK: Tko je „za“ predloženi Pravilnik? Konstatiram da je od 9 prisutnih članova Općinskog vijeća, svih 9 članova glasovalo „za“ te se jednoglasno donosi

ODLUKA

o davanju suglasnosti na Pravilnik o unutarnjem ustrojstvu
i načinu rada Dječjeg vrtića „Vrapčić“ Đelekovec

Odluka se prilaže ovom zapisniku i čini njegov sastavni dio.

PREDSJEDNIK se zahvaljuje i pozdravlja kolegice iz Dječjeg vrtića „Vrapčić“ koje napuštaju sjednicu Općinskog vijeća.

Točka 4.

LJUBICA GODEK: Za neke planirane projekte, kao i za neke ostale stavke na rashodovnoj strani su nedostatna sredstva pa se radi toga moralo ići u 1. izmjene i dopune Proračuna. 
LJUBICA GODEK je detaljno upoznala prisutne sa svim izmjenama i dopunama Proračuna Općine za 2023. godinu, a između ostalog je navela novu stavku izbora za nacionalne manjine, povećanje stavke za kupnju nekretnine za potrebe vrtića, rekonstrukcija Društvenog doma u Glogovcu, povećanje iznosa za DVD-e, za civilnu zaštitu, povećana su sredstva za Crveni križ, za modernizaciju nerazvrstanih cesta u Općini, izgradnja vodovoda u Glogovcu, pješačko-biciklistička staza Bregi – Glogovac, produžetak javne rasvjete u Glogovcu.
KREŠIMIR RAJTARIĆ: Ne znam zašto nisu prioriteti izgradnja staza u glavnim ulicama, a ne u ovim ostalim koje nisu glavne, to je moje mišljenje.

MATO KUZMINSKI: Sve vas lijepo pozdravljam. Težište ITU mehanizma je na izgradnji pješačko-biciklističkih staza u Općini. Tu smo prijavili 5 projekata za izradu projektne dokumentacije. Za ovo, kao što znate, koristiti će se europska sredstva.
KRUNOSLAV KRAPINEC: Mislim da se sa stazom Bregi – Glogovac debelo kasni.

PREDSJEDNIK: Kao što znate, spoj ulica Vladimira Nazora i Augusta Šenoe u Bregima je jako prometan i postoje problemi sa Romskom populacijom.

MIROSLAV SARIĆ: Pozdravljam izradu projektne dokumentacije, ali mi tu ovisimo o sredstvima EU fondova, trebali bi koristiti općinska sredstva. Hrvatske šume su uništile pojedine ceste u Glogovcu, trebalo bi uložiti sredstva sa Hrvatskim šumama da se obnove te ceste.
PREDSJEDNIK: Da li ima još pitanja? Ako nema, dajem prijedlog 1. izmjena i dopuna Proračuna Općine na usvajanje. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se jednoglasno donose
I. IZMJENE I DOPUNE PRORAČUNA
Općine Koprivnički Bregi za 2023. godinu i projekcije za

2024. i 2025. godinu
Izmjene i dopune se prilažu ovom zapisniku i čine njegov sastavni dio.

Točka 5.

PREDSJEDNIK: S obzirom da nam je Ljubica u prethodnoj točki dnevnog reda obrazložila sve izmjene i dopune Proračuna, nema potrebe da to opet ponavljamo pa dajem prijedloge izmjena i dopuna Programa i Plana na usvajanje. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se jednoglasno donose
PROGRAM
o izmjenama i dopunama Programa građenja komunalne infrastrukture

na području Općine Koprivnički Bregi za 2023. godinu

PROGRAM

o izmjenama Programa održavanja komunalne infrastrukture
na području Općine Koprivnički Bregi u 2023. godini

PROGRAM

o izmjeni Programa utroška sredstava šumskog doprinosa

na području Općine Koprivnički Bregi u 2023. godini

PROGRAM

o dopuni i izmjenama javnih potreba u protupožarnoj i civilnoj zaštiti

na području Općine Koprivnički Bregi u 2023. godini

PLAN

o izmjeni Plana javnih potreba u socijalnoj skrbi na području

Općine Koprivnički Bregi u 2023. godini
Programi i Plan se prilažu ovom zapisniku i čine njegov sastavni dio.

Točka 6.

JASNA KLASAN: Načelnik Općine je dužan dva puta godišnje podnijeti Općinskom vijeću Izvješće o svom radu, rokovi su određeni našim Statutom. Sada se podnosi Izvješće za drugu polovicu 2022. godine.
PREDSJEDNIK: Tko je „za“ predloženo Izvješće? Konstatiram da je od 9 prisutnih članova Općinskog vijeća, 8 članova glasovalo „za“, a 1 član  je „suzdržan“ te se donosi

IZVJEŠĆE O RADU
općinskog načelnika Općine Koprivnički Bregi za razdoblje

od 1. srpnja do 31. prosinca 2022. godine

Izvješće se prilaže ovom zapisniku i čini njegov sastavni dio.

Točka 7.

JASNA KLASAN:  Do 31. ožujka tekuće godine, načelnik Općine treba podnijeti Izvješće o provedbi izobrazno – informativnih aktivnosti u svezi gospodarenja otpadom na području naše Općine u 2022. godini. Komunalac je dijelio u protekloj godini informativne publikacije o gospodarenju otpadom, stanovništvo se obavještavalo i putem oglasnih ploča i općinske mrežne stranice.
PREDSJEDNIK: Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se jednoglasno donosi

ZAKLJUČAK
o usvajanju Izvješća o provedbi izobrazno – informativnih aktivnosti

u svezi gospodarenja otpadom na području Općine Koprivnički Bregi

u 2022. godini  

Zaključak se prilaže ovom zapisniku i čini njegov sastavni dio.

Točka 8.

JASNA KLASAN: Dobili ste u materijalima Izvješće o izvršenju Plana gospodarenja otpadom Općine Koprivnički Bregi za 2022. godinu, svake godine se mora izvještavati o gospodarenju otpadom za proteklu godinu. Izvješće podnosi općinski načelnik, a vijeće ga treba usvojiti.
PREDSJEDNIK: Tko je „za“ ovo Izvješće? Konstatiram da je od 9 prisutnih članova Općinskog vijeća, svih 9 članova glasovalo „za“ te se jednoglasno donosi
ZAKLJUČAK
o usvajanju Izvješća o provedbi Plana gospodarenja otpadom

Općine Koprivnički Bregi za 2022. godinu 
Zaključak se prilaže ovom zapisniku i čini njegov sastavni dio.
Točka 9.

JASNA KLASAN: Člankom 113. Zakona o gospodarenju otpadom je propisano da predstavničko tijelo Općine treba donijeti Odluku kojom se propisuje sprječavanje odbacivanja otpada na području naše Općine.
KRREŠIMIR RAJTARIĆ: Lovačko društvo „Zec“ će organizirati na Dan planete Zemlje 22.4., u subotu, zelenu akciju da se počisti otpad. Akcija počinje u 9,00 sati pa se možete pridružiti.

PREDSJEDNIK: Prijedlog ove Odluke ste dobili, tko je „za“?  Konstatiram da je od 9 prisutnih članova Općinskog vijeća, svih 9 članova glasovalo „za“ te se jednoglasno donosi
ODLUKA
o sprječavanju odbacivanja otpada na području Općine Koprivnički Bregi
Odluka se prilaže ovom zapisniku i čini njegov sastavni dio.

Točka 10.

JASNA KLASAN: Članak 49. Zakona o poljoprivrednom zemljištu propisuje donošenje od strane općinskog načelnika Izvješća o izvršenju Programa utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Koprivnički Bregi u 2022. godini. Ovo Izvješće ste također dobili u materijalima za sjednicu.
PREDSJEDNIK: Tko je „za“ navedeno Izvješće? Konstatiram da je od 9 prisutnih članova Općinskog vijeća, svih 9 članova glasovalo „za“ te se jednoglasno donosi
ZAKLJUČAK
o usvajanju Izvješća o izvršenju Programa utroška sredstava

ostvarenih od zakupa, prodaje, prodaje izravnom pogodbom,

privremenog korištenja i davanja na korištenje izravnom pogodbom

poljoprivrednog zemljišta u vlasništvu Republike Hrvatske na

području Općine Koprivnički Bregi u 2022. godini
Zaključak se prilaže ovom zapisniku i čini njegov sastavni dio.

Točka 11.

JASNA KLASAN: Kao i svake godine, treba donijeti Odluku o raspoređivanju sredstava za redovito godišnje financiranje političkih stranaka i članova Općinskog vijeća. Ova sredstva se planiraju za svakog vijećnika, bez obzira na to što su se neki vijećnici odrekli tih sredstava za cijelo razdoblje mandata. Ova njihova sredstva ostaju u proračunu Općine Koprivnički Bregi.
PREDSJEDNIK: Dajem prijedlog ove Odluke na usvajanje. Tko je „za“?  Konstatiram da je od 9 prisutnih članova Općinskog vijeća, svih 9 članova glasovalo „za“ te se jednoglasno donosi

ODLUKA
o raspoređivanju sredstava za redovito godišnje financiranje

političkih stranaka i članova Općinskog vijeća Općine Koprivnički Bregi izabranih s liste grupe birača zastupljenih u Općinskom vijeću Općine Koprivnički Bregi u 2023. godini

Odluka se prilaže ovom zapisniku i čini njegov sastavni dio.

Točka 12.

JASNA KLASAN: Zakonom o sustavu civilne zaštite je određeno da se godišnje donosi Analiza stanja sustava civilne zaštite na području Općine Koprivnički Bregi za prethodnu godinu.
PREDSJEDNIK: Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se jednoglasno donosi
ANALIZA STANJA
sustava civilne zaštite na području

Općine Koprivnički Bregi u 2022. godini

Analiza stanja se prilaže ovom zapisniku i čini njegov sastavni dio.
Točka 13.

JASNA KLASAN: Također je definirano da Općinsko vijeće usvaja i godišnji plan razvoja sustava civilne zaštite za 2023. godinu, sa iskazanim financijskim sredstvima za subjekte u sustavu civilne zaštite. 
PREDSJEDNIK: Dajem prijedlog Plana razvoja sustava civilne zaštite na usvajanje. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se jednoglasno donosi

PLAN RAZVOJA
sustava civilne zaštite na području Općine Koprivnički Bregi

za 2023. godinu

Plan razvoja se prilaže ovom zapisniku i čini njegov sastavni dio.
Točka 14.

MATO KUZMINSKI: I ove godine donosimo Program mjera za poticanje rješavanja stambenog pitanja mladih obitelji u našoj Općini u 2023. godini. Kao što znate prošle godine je dobilo 7 mladih obitelji financijska sredstva od Općine. Odredbe ovog Programa mjera su iste kao prošle godine.

PREDSJEDNIK: Dobili ste tekst Programa mjera za 2023. godinu pa ga dajem na glasovanje. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se jednoglasno donosi

ZAKLJUČAK

o donošenju Programa mjera za poticanje rješavanja stambenog pitanja

mladih obitelji na području Općine Koprivnički Bregi u 2023. godini

Zaključak se prilaže ovom zapisniku i čini njegov sastavni dio.

Točka 15.

MATO KUZMINSKI: Što se tiče aglomeracije, radi se na vodovodu u Glogovcu, a onda bi se radio vodovod u Bregima. Ako dođe do nekakvih problema, to ćemo rješavati sa KC Vodama. Treba riješiti i problem vodovoda u Rudarskom naselju, ali vidjet ćemo kako i na koji način. Na natječaju za plave i žute kante, posao je dobila firma Gradatin, tako da će kroz neko vrijeme biti podjela žutih i plavih kanti. Na natječaju za izgradnju dječjeg igrališta u Bregima, posao je dobila firma Betaprom iz Starigrada. I ove godine smo dobili, po našem zahtjevu, financijska sredstva kao pomoć za vrtiće od Središnjeg državnog ureda za demografiju i mlade. Uskoro dolazi Uskrs pa će biti podjela novčanog Uskrsnog dara 3. i 4. travnja u Glogovcu, a 5., 6. i 7. travnja u Koprivničkim Bregima. Također će biti podjela uskršnjih paketa za socijalno ugrožene žitelje Općine, 15 paketa će financirati Župa sv. Roka, a 15 paketa će financirati Općina Koprivnički Bregi.
JASNA KLASAN: Ja bih vas informirala o reviziji koja je bila u Općini vezano za provjeru naloga i preporuka revizije iz 2019. godine. Svi nalazi i preporuke su izvršeni. Općina Koprivnički Bregi je provela sve naloge i preporuke za reviziju stadiona i igrališta.

KRUNOSLAV KRAPINEC: Kako ide aglomeracija, ne bi bilo dobro da netko ostane zakinut za vodu.

MATO KUZMINSKI: Provjerava se kod ljudi da li im treba voda, također se provjerava sa KC Vodama o tome. Kako sam rekao, sada se radi u Glogovcu, a onda ćemo rješavati u Bregima.

ĐURĐICA MUSTAF: Bilo bi dobro postaviti upit KC Vodama da objasne pojedine stavke računa za vodu.

STJEPAN SRŠEK: Vinogradska ulica u Glogovcu je bolna točka. Grabe su propale, treba popraviti bankine.

MATO KUZMINSKI: Prije 20 dana je sklopljen ugovor sa Komingom, trebalo je već početi sa radovima, ali nema šljunka.

U raspravi o problemu puteva koje treba šljunčati sudjelovali su još Krunoslav Krapinec i Tomislav Tomiek.
KREŠIMIR RAJTARIĆ: Smatram da materijala ima, ali svi kalkuliraju sa cijenama i traže avansno plaćanje.

MATO KUZMINSKI: Mi plaćamo sve račune na vrijeme.

PREDSJEDNIK: Budući da se više nitko nije javio za riječ, a dnevni red je iscrpljen, završavam ovu sjednicu u 20,40 sati.
ZAPISNIČAR:






        PREDSJEDNIK:

  Sonja Terzić





                  Siniša Maroševac

